Com probablement ja conegueu, el divendres 28 de juny es va publicar al BOE la Sentència del Tribunal Suprem de 21 de maig de 2013, per la qual s’anul.la el Reial Decret 1707/2011, de 18 de novembre, pel qual es regulen les pràctiques acadèmiques externes dels estudiants universitaris.

http://www.boe.es/boe/dias/2013/06/28/pdfs/BOE-A-2013-7021.pdf

La Disposició Addicional Primera del RD derogat exonerava de l’obligació de cotitzar en el Règim General de la Seguretat Social pels estudiants que realitzessin pràctiques incloses en el seu àmbit d’aplicació.

Per tant, us comuniquem que, en qualitat d’empresaris, tal com explicita l’article 5 del Reial Decret 1493/2011, de 24 d’octubre, pel qual es regulen els termes i les condicions d’inclusió al Règim General de la Seguretat Social de les persones que participen en programes de formació, esteu obligats a incloure, **a partir del dia 1 de juliol de 2013**, als estudiants que tenen formalitzat/s convenis de cooperació educativa, al Règim General de la Seguretat Social.

http://www.boe.es/boe/dias/2011/10/27/pdfs/BOE-A-2011-16819.pdf

Per als convenis ja formalitzats i signats no caldrà refer els documents però si serà d’obligatorietat l’ inclusió dels estudiants al Règim General de la Seguretat Social.

Per a més informació heu de contactar amb la Tresoreria General de la Seguretat Social.

La informació de que disposem i que anem actualitzant la teniu a <http://www.upc.edu/cce>